Rijeka

Rijeka (distaget [ˈrijɛːka] e kroateg, Rika pe Reka er yezh komzet ; Fiume en italianeg, Reka e sloveneg, Sankt Veit am Flaum en alamaneg) eo porzh brasañ Kroatia war aod Mor Adria. E-pad pell eo bet anavezet gant an anv italianek Fiume a dalvez, evel an anv kroatek Rijeka, kement ha stêr, froud. An trede kêr vrasañ eus Kroatia eo, gant 144 043 a annezidi (2001) (240 000 en tolpad-kêrioù). Kêr-benn kontelezh Primorje-Gorski Kotar eo Rijeka. E goueled Pleg-mor Kvarner emañ. Diazezet eo armerzh Rijeka war he forzh dreist-holl, ha war an touristerezh hag ar sevel-listri. Istor En XVIIIvet hag en XIXvet kantved e oa Rijeka en Impalaeriezh Aostria (hag Aostria-Hungaria goude). Ur porzh bras e oa evit Aostria da neuze. Goude ar Brezel-bed Kentañ, pa oa goulennet gant Rouantelezh ar Serbed, Kroated ha Slovened hag Italia war un dro, e oa bet roet da Rijeka statud ur stadig dizalc’h, anvet Stad Dieub Fiume, a badas eus 1920 da 1924. Tud János Kádár Gevellet eo Rijeka gant Bitola (Makedonia an Norzh) Faenza (Italia) Este (Italia) Genova (Italia) Kolun (Alamagn) Neuss (Alamagn) Ljubljana (Slovenia) Kawasaki (Japan) Yalta (Ukraina) Liammoù diavaez Lec’hienn ofisiel kêr Rijeka (e kroateg, italianeg ha saozneg)